Marco Rota

Marco Rota (født 18. september 1942 i Milano) er en italiensk tegneserieskaper best kjent for sine Disney-serier. Han var sjefredaktør i Disney Italia fra 1974 til 1988.

Hans første tegneseriearbeid ble utgitt i 1958. På 1960-tallet tegnet han Supermann, Batman og erotiske tegneserier. Han begynte å lage Disney-tegneserier i 1971. Hans første arbeid var en Mikke Mus-historie, men senere laget han hovedsakelig serier med Donald Duck og Skrue McDuck. Hans mest kjente Disney-historier er om Donald Villand, Donalds skotske alter ego som forsvarte Skottlands kyst mot vikingene, samt historien «Mitt liv i et eggeskall» (1984), Rotas versjon av Donalds biografi.

Utover å bruke allerede eksisterende figurer, lager Rota også originalserier. For tiden jobber han for Egmont.

Rota er også kjent for sine mange detaljer og for sin kjærlighet til fly og middelalderen.

Referanser

Eksterne lenker 
 Marco Rota – introduksjon til Rota
 Marco Rota i Inducks

Italienske tegneserieskapere
Disney-tegneserier
Personer fra Milano
Fødsler i 1942